Lavmål Torbjørn Eriksen, tidligere informasjonsmedarbeider til statsminister Jens Stoltenberg, kaller utsagnet et nytt lavmål for den omstridte kommentatoren, som rett som det er tvinges til å be om unnskyldning for opprørende uttalelser. – Unge mennesker har samlet seg på Utøya i over 60 år for å lære om og være del i demokratiet, nettopp det motsatte av det Hitlerjugend dreide seg om, sier Eriksen til Daily Telegraph. – Becks kommentar er ignorant, feil og ekstremt sårende, legger han til. Fascist og svin Valgforskeren Frank Aarebrot, selv medlem av Arbeiderpartiet, blir ifølge Dagbladet opprørt når han får høre om kommentaren. – Han er en fascist.